محەممەد قەرەداغی

محەممەد قەرەداغی :(١٩١٧–١٩٧٣) نووسەر، چالاکی سیاسی، لەنەتەوەی کورد بووە.

 سەرەتای ژیان و خوێندنی 
محەمەد کوڕی وەستا ئەحمەد و خەڵکی ناوچەی (قەرەداخ)ە، ١٩١٧ لە کفری لەدایکبووە. ١٩٢٥ چووەتە قوتابخانەی سەرەتایی، ١٩٣٢ لە قۆناغی ناوەندی وەرگیراوە. ١٩٣٥ لە خانەی مامۆستایانی سەرەتایی لە بەغدا قبووڵ کراوە. ١٩٣٨ بووەتە مامۆستا لە کەرکووک، وەک مامۆستا و بەڕێوەبەر لە قوتابخانەکانی حەویجە، ئاغجەلەر، کفری و کەرکووک خزمەتی دیوە. ساڵانی ١٩٥٨–١٩٦١ جێگری بەڕێوەبەری قوتابخانەی (النجاح)ی ناو کەرکووک بووە.گۆڤاری گەلاوێژ (بەرگی یازدەھەم / بەشی یەکەم) ژیاننامە و پێڕست، ئامادەکردنی (سدیق ساڵح، ڕەفیق ساڵح، عبدوڵڵا زەنگەنە) لە بڵاوکراوەکانی بنکەی ژین بۆ بووژاندنەوەی کەلەپووری و بەڵگەنامەیی و ڕۆژنامەوانیی کوردی. ل8209مستەفا نەریمان، ئەدیب و نووسەرانی کفری و دەوروبەری، چاپخانەی دار الشؤون الثقافیة العامة- بغداد، ٢٠٠٧، ل١٣٠–١٤١؛ سمکۆ بەھرۆز، ببلیۆگرافیای ڕۆشنبیران و ناودارانی کەرکووک، بەشی سێیەم و کۆتایی، گۆڤاری "کەرکوک"، ژمارە ٤، ساڵی نۆیەم، بەھاری ٢٠٠٨، ل٧٩–١٧٤.

 چالاکی سیاسی 
ئەندامی حیزبی (ھیوا) بووە و لەو ڕێیەدا گرتن و بەندیخانە و دەردەسەرییەکی زۆری بینیوە. ئەندامی (پارتی دیموکراتی کوردستان)یش بووە.

 کۆچی دوایی 
ڕۆژی ١٧ی حوزەیرانی ١٩٧٣ بە نەخۆشی لە بەغدا کۆچی دواییی کردووە، تەرمەکەی براوەتەوە بۆ کفری و لە گۆڕستانی (باوەشاسوار) بە خاک سپێردراوە.

 نووسینەکانی 
محەمەد قەرەداغی، عەرەبی و تورکیی زانیون. نووسینی لە «گەلاوێژ» و «دەنگی گێتیی تازە» دا بڵاوبووەتەوە.

 سەرچاوەکان